Auditor's report — KBANK, period 2011Q2 (audited, opinion: adverse)
Auditor firm: KPMG
Signing partner: (นางสาวสมบูรณ์ ศุภศิริภิญโญ)
Signed: 2011-08-24

ธนาคารกสิกรไทย จำกัด (มหาชน) และบริษัทย่อย

งบการเงินระหว่างกาล

และ

รายงานการตรวจสอบและรายงานการสอบทานงบการเงิน

โดยผู้สอบบัญชีรับอนุญาต

สำหรับงวดสามเดือนและหกเดือนสิ้นสุดวันที่ 30 มิถุนายน 2554

รายงานการตรวจสอบและรายงานการสอบทานงบการเงินโดยผู้สอบบัญชีรับอนุญาต

เสนอ ผู้ถือหุ้นธนาคารกสิกรไทย จำกัด (มหาชน)

ข้าพเจ้าได้ตรวจสอบงบแสดงฐานะการเงินรวมและงบแสดงฐานะการเงินเฉพาะธนาคาร ณ วันที่ 30 มิถุนายน 2554 และวันที่ 31 ธันวาคม 2553 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะธนาคาร งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะธนาคาร และงบกระแส
เงินสดรวมและงบกระแสเงินสดเฉพาะธนาคารสำหรับแต่ละงวดหกเดือนสิ้นสุดวันที่ 30 มิถุนายน 2554 และ 2553 (ปรับปรุงใหม่) ของธนาคารกสิกรไทย จำกัด (มหาชน) และบริษัทย่อย และของเฉพาะธนาคาร กสิกรไทย จำกัด (มหาชน) ตามลำดับ ซึ่งผู้บริหารของธนาคารเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป ซึ่งกำหนดให้ข้าพเจ้าต้องวางแผนและปฏิบัติงาน เพื่อให้ได้ความเชื่อมั่นอย่างมีเหตุผลว่า งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ การตรวจสอบรวมถึงการใช้วิธีการทดสอบหลักฐานประกอบรายการ ทั้งที่เป็นจำนวนเงินและการเปิดเผยข้อมูลในงบการเงิน การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการ ทางการเงินที่เป็นสาระสำคัญ ซึ่งผู้บริหารเป็นผู้จัดทำขึ้น ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม ข้าพเจ้าเชื่อว่าการตรวจสอบดังกล่าว ให้ข้อสรุปที่เป็นเกณฑ์อย่างเหมาะสม ในการแสดงความเห็นของข้าพเจ้า

ข้าพเจ้าเห็นว่างบการเงินรวมและงบการเงินเฉพาะธนาคารข้างต้นนี้ แสดงฐานะการเงินรวมและฐานะการเงินเฉพาะธนาคาร ณ วันที่ 30 มิถุนายน 2554 และวันที่ 31 ธันวาคม 2553 และผลการดำเนินงานรวมและผลการดำเนินงานเฉพาะธนาคาร และกระแสเงินสดรวมและกระแสเงินสดเฉพาะธนาคารสำหรับแต่ละงวดหกเดือนสิ้นสุดวันที่ 30 มิถุนายน 2554 และ 2553 (ปรับปรุงใหม่) ของธนาคารกสิกรไทย จำกัด (มหาชน) และบริษัทย่อย และของเฉพาะธนาคารกสิกรไทย จำกัด (มหาชน) ตามลำดับ โดยถูกต้องตามที่ควรในสาระสำคัญตามมาตรฐานการรายงานทางการเงิน

ข้าพเจ้าได้สอบทานงบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะธนาคารสำหรับแต่ละงวดสามเดือนสิ้นสุดวันที่ 30 มิถุนายน 2554 และ 2553 (ปรับปรุงใหม่) ของธนาคารกสิกรไทย จำกัด (มหาชน) และบริษัทย่อย และของธนาคารกสิกรไทย จำกัด (มหาชน) ตามลำดับ ซึ่งผู้บริหารของธนาคารเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ส่วนข้าพเจ้าเป็นผู้รับผิดชอบในการรายงานต่องบการเงินดังกล่าวจากผลการสอบทานของข้าพเจ้า

ข้าพเจ้าได้ปฏิบัติงานสอบทานตามมาตรฐานการสอบบัญชีที่เกี่ยวกับการสอบทาน ซึ่งกำหนดให้ข้าพเจ้าต้องวางแผนและปฏิบัติงานสอบทาน เพื่อให้ได้ความเชื่อมั่นอย่างพอประมาณว่า งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ การสอบทานนี้มีขอบเขตจำกัด โดยส่วนใหญ่ใช้วิธีการสอบถามบุคลากรของธนาคาร และการวิเคราะห์เปรียบเทียบข้อมูลทางการเงิน จึงให้ความเชื่อมั่นน้อยกว่าการตรวจสอบตามมาตรฐานการสอบบัญชีที่รับรองทั่วไป ดังนั้นข้าพเจ้าจึงไม่อาจแสดงความเห็นต่องบการเงินที่สอบทานได้

ข้าพเจ้าไม่พบสิ่งที่เป็นเหตุให้เชื่อว่างบการเงินดังกล่าว ไม่ถูกต้องตามที่ควรในสาระสำคัญตามมาตรฐานการรายงานทางการเงินจากการสอบทานของข้าพเจ้า

ตามที่อธิบายไว้ในหมายเหตุประกอบงบการเงินข้อ 3 และ 34 งบการเงินรวมและงบการเงินเฉพาะธนาคารสำหรับงวดสามเดือนและหกเดือนสิ้นสุดวันที่ 30 มิถุนายน 2553 ที่แสดงเปรียบเทียบได้มีการปรับปรุงใหม่ เนื่องจากธนาคารและบริษัทย่อยได้ปฏิบัติตามมาตรฐานการรายงานทางการเงินที่ออกและปรับปรุงใหม่ ข้าพเจ้าได้ตรวจสอบรายการปรับปรุงซึ่งใช้ในการปรับปรุงงบการเงินรวมและงบการเงินเฉพาะธนาคารสำหรับงวดสามเดือนและหกเดือนสิ้นสุดวันที่ 30 มิถุนายน 2553 ใหม่ และข้าพเจ้าเห็นว่ารายการปรับปรุงดังกล่าวของธนาคารและบริษัทย่อยมีความเหมาะสมและได้ปรับปรุงโดยถูกต้องแล้ว

ตามที่อธิบายไว้ในหมายเหตุประกอบงบการเงินข้อ 2 และข้อ 46 ธนาคารและบริษัทย่อยได้ใช้มาตรฐานการรายงานทางการเงินที่ออกและปรับปรุงใหม่ และเพื่อให้เป็นไปตามประกาศของธนาคารแห่งประเทศไทยที่เกี่ยวข้องกับการนำเสนองบการเงินซึ่งมีผลบังคับใช้ตั้งแต่วันที่ 1 มกราคม 2554 งบการเงินรวมและงบการเงินเฉพาะธนาคารสำหรับงวดสามเดือนและหกเดือนสิ้นสุดวันที่ 30 มิถุนายน 2553 และ ณ วันที่ 31 ธันวาคม 2553 ซึ่งแสดงเปรียบเทียบได้ปรับปรุงใหม่แล้ว

(นางสาวสมบูรณ์ ศุภศิริภิญโญ)

ผู้สอบบัญชีรับอนุญาต

เลขทะเบียน  3731

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

24 สิงหาคม 2554